Nr. L 173/6 De Europæiske Fællesskabers Tidende 30. 6. 87 RÅDETS FORORDNING (EØF) Nr. 1825/87 af 25. juni 1987 om revision af beløbene i forbindelse med dokumentationen i henhold til protokol nr. 1 om definition af begrebet »varer med oprindelsesstatus« og om metoder for administrativt samarbejde, der er knyttet til tredje AVS/EØF- konvention RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, ] und henvisning til protokl nr. I om definition af begrebet »varer med oprindelsesstatus« og om metoder for admini- strativt samarbejde (1), der er knyttet til tredje AVS/EØF- konvention, særlig artikel 6, under henvisning til forslag fra Kommissionen, og ud fra følgende betragtninger : I artikel 6, stk. 1, litra d), i protokol nr. 1 er det bestemt, at Fællesskabet om nødvendigt kan revidere beløbsgræn- serne for, hvornår der kan anvendes certifikat Eur. 2 i stedet for varecertifikat Eur. 1, og for, hvornår der ikke skal fremlægges dokumentation for oprindelsesstatus som fastsat i protokollens artikel 16; på grund af den automatiske ændring hvert andet år af den basisdato, der er foreskrevet i artikel 6, stk. 1, litra c), andet punktum, i protokol nr. 1, vil den faktiske værdi af de beløbsgrænser udtrykt i de pågældende nationale valu- taer, som svarer til de i protokollens artikel 6 og 16 fast- satte beløb, mindskes ; for at undgå denne formindskelse må de pågældende beløb forhøjes — UDSTEDT FØLGENDE FORORDNING : Artikel 1 I protokol nr. 1. til tredje AVS/EØF-konvention foretages følgende ændringer : — det i artikel 6, stk. 1, litra b) fastsatte beløb forhøjes til 2 590 ECU. — de i artikel 16, stk. 2, fastsatte beløb forhøjes til henholdsvis 180 og 515 ECU. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 1. maj 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 25. juni 1987. () EFT nr. L 86 af 31. 3. 1986, s. 98. På Rådets vegne H. DE CROO Formand